Protokol broj: 1336/2022

Datum: 18.10.2022.

NO 001 08/2022

**Poziv hotelima u Podgorici za dostavljanje ponuda za iznajmljivanje sale za održavanje dvodnevne konferencije i hotelski smještaj za učesnike/ce**

Poziv za dostavljanje ponuda za iznajmljivanje sale za održavanje dvodnevne konferencije i hotelski smještaj u Podgorici za učesnike/ce u okviru projekta SMART Balkan – Civilno društvo za povezan Zapadni Balkan

|  |  |
| --- | --- |
| Predmet nabavke  | Nabavka usluga smještaja i sale  |
| Ugovarač  | Centar za promociju civilnog društva (CPCD)  |
| Naziv projekta  | SMART Balkans – Civilno društvo za povezan Zapadni Balkan  |
| Lokacija  | Marka Marulića 2/III, Sarajevo, Bosnia and Herzegovina  |
| Kontakt e-mail  | prijava@cpcd.ba |
| Datum objave poziva  | 18.10.2022.  |
| Trajanje poziva za dostavu ponuda  | 15 dana  |
| Rok za dostavu ponuda  | 02.11.2022 do 17:00 sati  |

**Ukratko o ugovaraču i o projektu:**

Centar za promociju civilnog društva (CPCD), u partnerstvu sa Center for Research and Policy Making (CRPM) iz Sjeverne Makedonije i Institute for Democracy and Mediation (IDM)) iz Albanije, implementira projekat pod nazivom SMART Balkan – Civilno društvo za povezan Zapadni Balkan, što doprinosi jačanju demokratije i evroatlantskih integracija u mreži Zapadnog Balkana. Projekat ima za cilj stvaranje čvrste osnove za održivi razvoj u Albaniji, Bosni i Hercegovini, Kosovu, Crnoj Gori, Sjevernoj Makedoniji i Srbiji. Neke od tema ovog projekta su borba protiv organizovanog kriminala, prevencija radikalizacije (uključujući nasilni ekstremizam), pomirenje kroz interkulturalni dijalog, reforme u evroatlantskim integracijama, ljudska prava i rodna ravnopravnost (uključujući nasilje u porodici), podrška slobodi govora i nezavisni mediji. Projekat finansira Ministarstvo vanjskih poslova Kraljevine Norveške, uz grant vrijedan preko 17 miliona eura (34 miliona KM).

**Predmet nabavke:**

Predmet nabavke je hotelski smještaj u Podgorici za učesnike/ce regionalne konferencije i sala za održavanje konferencije smještajnog kapaciteta do 100 osoba, za potrebe projekta SMART Balkan – Civilno društvo za povezan Zapadni Balkan.

**Ponuda treba da sadrži:**

* Sala za konferenciju sa karakteristikama:
* kapacitet za 100 osoba,
* bina za paneliste/kinje sa pratećim stolovima i stolicama
* audivizuelna oprema (laptop, projektor, ozvučenje)
* klima
* ventilacija
* za dva dana 15. i 16.12.2022.
* osiguran prostor za registraciju učesnika/ca prije ulaza u salu
* fotografije sale
* IT podrška na raspolaganju oba dana
* Osvjetljenje kao dodatni vid rasvjete će se smatrati prednošću
* Smještaj za 70 učesnika/ca na bazi jednog noćenja sa doručkom (15.12.2022.), u jednokrevetnim sobama (single bed)
* Ručak dva dana za 100 osoba
* Fotografije sale za ručak
* Uključeno jedno bezalkoholno piće
* Ponuda za švedski sto koji treba uključivati više vrsta mesa sa jasno naznačenim natpisom koja je vrsta mesa u pitanju; opcija za vegansku i vegetarijansku ishranu; označeno koje jelo sadrži svinjske proizvode
* Večera jednu noć za 80 osoba
* Ponuda za švedski sto koji treba uključivati više vrsta mesa sa jasno naznačenim natpisom koja je vrsta mesa u pitanju, opcija za vegansku i vegetarijansku ishranu, označeno koje jelo sadrži svinjske proizvode
* Fotografija prostora za večeru
* 3 kafe pauze za 100 osoba (dvije prvi dan i jedna drugi dan)
* Odvojena zona za pušače u blizini prostora održavanja kafe pauze, ali ne i u blizini sale
* Fotografije prostora za održavanje kafe pauze
* Detaljne informacije o ponudi sadržaja paketa kafe pauze
* Parking mjesto za 20 vozila uključujući 3 minibusa/kombija će se smatrati prednošću
* Kutak za izjave za medije sa fotografijama

**Način dostave ponude:**

Ponuđači su obavezni da pripreme ponude i dostave dokumente u skladu sa navedenim zahtjevima. Ponude koje nisu u skladu sa navedenim zahtjevima, neće biti uzete u razmatranje.

Ponude se dostavljaju elektronski (e-mail) na adresu prijava@cpcd.ba, sa naznakom u naslovu e-maila: **Ponuda po otvorenom postupku br. NO001 08/2022, naziv ponuđača**

U tekstu emaila navedeni su nazivi svih dostavljenih dokumenata, na način kako je to navedeno u dijelu Sadržaj ponude i Ostala potrebna dokumentacija.  Sva dokumenta koja sadrže potpise i pečate treba dostaviti u PDF formatu. Dokumentaciju ne stavljati u .zip file ili bilo koji drugi kompresovani format.

Maksimalna veličina e-pošte može biti 10 MB. U slučaju da su priloženi dokumenti veći od 10 MB, složite dokumente u nekoliko odvojenih email poruka, sa naslovom kako slijedi: u prvom e-mailu upišite Ponuda, BR. NO001 08/2022 (ime podnosioca) x / #, umjesto oznake "x" upisujete redni broj e-maila, a umjesto oznake "#" upisujete ukupan broj e-mailova koje ćete poslati. U tekstu e-maila navedite numerisanu listu svih priloženih dokumenata.

Prijem elektronski dostavljene ponude bit će potvrđen od strane Ugovarača e-mailom, u roku od 24 sata od prijema.

**Sadržaj ponude i ostala potrebna dokumentacija:**

Ponuđač treba da dostavi sljedeće dokumente:

1. PONUDA – ovjerena i potpisana od strane ovlaštenog lica, a treba da sadrži sljedeće dokumente i informacije:
* Tehnička specifikacija ponude (Prilog 1)
* Finansijsku ponudu: cijena sa PDV-om, obavezno navesti popust ukoliko isto postoji i uslove plaćanja (Prilog 2)

1. Ostala prateća dokumentacija

- Izjava časti (Prilog 3) ovjerena i potpisana od strane ovlaštenog lica

**Ostali opšti uslovi nabavke:**

Ponuđači snose sve troškove nastale u toku pripreme i dostavljanja ponude. Ugovarač ne snosi nikakve troškove u postupku nabavke.

* Ponuda mora sadržavati datum, potpis i pečat ovlaštenog lica i kontakt informacije pravnog lica.
* Ukoliko ponuda sadrži više od jedne stranice, potrebno je da save stranice ponuude budu numerisane, na način da je vidljiv redni broj stranice.
* U roku za podnošenje ponuda, ponuđač može da izmijeni, dopuni ili povuče ponudu. Ponuđač podnosi izmjenu, dopunu ili povlačenje ponude pisanim putem u formi izjave sa potpisom i pečatom pravnog lica i dostavlja je na email adresu: prijava@cpcd.ba, sa naznakom u naslovu e-maila: Ponuda – izmjena, ili dopuna, ili povlačenje ponude, BR. NO001 08/2022 (ime podnosioca zahtjeva)

* Ponude treba da važe najmanje 30 dana od dana isteka roka za dostavu ponuda
* Ponuđači su obavezni da pripreme ponude u skladu sa uslovima nabavke

* U finansijskom dijelu ponude cijena ponude se piše brojevima i slovima, a izražava u EUR. U cijenu ponude  uračunati su svi troškovi predmeta ponude. Cijene se iskazuju sa PDV-om. Na ponudi je potrebno navesti i ponuđeni popust (i procentualno i u apsolutnom iznosu u EUR). U slučaju neslaganja iznosa upisanih brojčano i slovima, prednost se daje iznosu upisanom slovima.  Način plaćanja i broj bankovnog računa takođe trebaju biti navedeni u finansijskoj ponudi.

* Prije zvanične rezervacije, izabrani ponuđač će biti dužan dostaviti sljedeće dokumente:
1. Ovjerena kopija Rješenja o registraciji ponuđača, ne starija od 3 mjeseca - ponuđač mora biti registrovan za obavljanje djelatnosti koje su predmet ovog postupka nabavke
2. Vlasnička struktura ponuđača
3. Uvjerenje o nekažnjavanju i Uvjerenje o nevođenju krivičnog postupka za vlasnike i ovlaštena lica ponuđača

* Plaćanje izabranom ponuđaču će se izvršiti na žiro račun ponuđača, po primitku finalne fakture nakon završenja usluge

* Sva dostavljena dokumentacija i same ponude, smatrat će se povjerljivim  i s njima će se postupati u skladu sa standardima o zaštiti povjerljivih informacija. Sve informacije koje se mogu privatno identificirati smatrat će se povjerljivim informacijama i neće se koristiti, prikupljati ili distribuirati u bilo koju drugu svrhu osim navedene u ovom pozivu.

**Komunikacija sa ugovaračem:**

Ponuda i sva korespondencija vezana za ponudu između ponuđača i ugovarača komunicira se pismenim putem na jednom od službenih jezika u Bosni i Hercegovini i Crnoj Gori. Sve zahtjeve za pojašnjenje i druge informacije, ponuđači mogu tražiti isključivo u pisanoj formi, slanjem upita na email adresu prijava@cpcd.ba,, do 26.10.2022. Odgovori na sva pitanja pristigla do roka za upite, bit će objavljeni na istoj stranici gdje je objavljen i Poziv za dostavu ponuda, najkasnije 5 dana prije isteka roka za slanje ponude (02.11.2022. do 17:00 sati) kao sastavni dio objave o otvorenom postupku nabavke.

**Kriterij za odabir najbolje ponude:**

Ugovarač će donijeti odluku o najuspješnijoj ponudi vodeći računa o najboljem omjeru cijene i kvaliteta (na način koji garantuje najbolju vrijednost za ponuđenu cijenu), a na osnovu analize tehničke i finansijske ponude u odnosu 60:40.

**Rok za donošenje odluke o izboru:**

Ugovarač će donijeti odluku o izboru najpovoljnijeg ponuđača najkasnije u roku od 15 (petnaest) dana od roka za podnošenje ponuda.

Ugovarač će izabranog ponuđača obavijestiti o prihvatanju ponude najkasnije u roku od 15 dana. U istom periodu bit će obaviješteni i svi ostali ponuđači u postupku nabavke, čija ponuda nije prihvaćena.